**ROMÂNIA**

**JUDEŢUL SATU MARE**

**CONSILIUL JUDEŢEAN**

**Nr.\_\_\_\_\_\_\_\_\_\_\_\_\_\_\_\_\_\_\_ 2024**

**PROIECT DE HOTĂRÂRE**

**privind aprobarea proiectului „Green Cross-Border Region”, a cheltuielilor legate de proiect și a parteneriatului aferent acestuia**

Consiliul Județean Satu Mare

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_ al președintelui Consiliului Județean Satu Mare, anexat prezentului proiect de hotărâre,

ținând seama de condiţiile apelului dedicat operațiunilor de importanță strategică din cadrul Programului Interreg VI-A România – Ungaria,

ținând cont de prevederile Legii nr. 273/2006 privind finanțele publice locale, cu modificările și completările ulterioare,

în baza prevederilor art. 173 alin (5) lit. i), precum și ale art. 182 alin (4) cu trimitere la art. 139 alin 3 lit. a) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art.1** Se aprobă proiectul ***„*Green Cross-Border Region*”*,** în vederea depunerii lui spre finanțareîn cadrul Programului Interreg VI-A România-Ungaria.

**Art.2.** Se aprobă parteneriatul propus în cadrul proiectului **„Green Cross-Border Region”**, format din**Agenția de Dezvoltare** **Regională și de Gestionare Mediului a Județului** **Szabolcs-Szatmár-Bereg** - partener lider și **UAT Județul Satu Mare** - partener de proiect.

**Art.3. (1)** Se aprobă bugetul aferent UAT Județul Satu Mare în cadrul proiectului **„Green Cross-Border Region”**,în valoare de **2.900.000,00 Euro**.

**(2)** Se aprobă contribuția proprie a UAT Județul Satu Mare în proiectul **„Green Cross-Border Region”**, în valoare de **58.000,00 Euro,** reprezentând 2,00% din valoarea cheltuielilor eligibile din bugetul proiectului aferent UAT Județul Satu Mare.

**(3)** Sumele reprezentând cheltuieli neeligibile, neprevăzute și/sau conexe ce pot apărea pe durata implementării proiectului **„Green Cross-Border Region”**,aferente activităților UAT Județul Satu Mare,se vor asigura din bugetul de venituri și cheltuieli al Județului Satu Mare.

**Art.4** Cu ducerea la îndeplinire se încredințează Direcția Dezvoltare Regională și Direcția Economică din cadrul Aparatului de specialitate al Consiliului Județean Satu Mare.

**Art.5** Prezenta hotărâre se comunică Direcției Dezvoltare Regională și Direcției Economice din cadrul Aparatului de specialitate al Consiliului Județean Satu Mare.

**Satu Mare, \_\_\_\_\_\_\_\_\_\_\_\_2024**

**INIŢIATOR,**

**PREŞEDINTEAVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red./Tehn. T.L.R./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**PREŞEDINTE**

**Nr.\_\_\_\_\_\_\_\_\_\_\_\_\_\_\_\_\_\_\_ 2024**

**REFERAT DE APROBARE**

**privind aprobarea proiectului „Green Cross-Border Region”, a cheltuielilor legate de proiect şi a parteneriatului aferent acestuia**

Programul Interreg VI-A România-Ungaria urmărește realizarea de intervenții integrate cu accent transfrontalier și strategic puternic, în vederea exploatării potențialelor comune și abordării provocărilor comune în județele aflate la granița dintre România și Ungaria.

În cadrul Programului Interreg VI-A România-Ungaria, ca element de noutate pentru perioada 2021-2027 au fost încorporate idei de proiecte denumite operațiuni de importanță strategică (operations of strategic importance - OSI), cu alocare bugetară separată și un apel de proiecte dedicat.

Actualul apel restrâns lansat pentru depunerea operațiunilor de interes strategic a creat oportunitatea depunerii proiectului nominalizat ca OSI în Program, fiind promovat de Județul Szabolcs-Szatmár-Bereg, prin Agenția de Dezvoltare Regională și de Gestionare Mediului a Județului Szabolcs-Szatmár-Bereg. Încă din faza de nominalizare pe lista operațiunilor de interes strategic al Programului, pe obiectivul specific nr. 2.2 *Promovarea energiei din surse regenerabile în conformitate cu Directiva (UE) 2018/2001, inclusiv cu criteriile de durabilitate prevăzute în cadrul acesteia,* proiectul fusese intitulat *Green Cross-Border Region* și a avut ca partener transfrontalier pe Județul Satu Mare. Proiectul vizează dezvoltări și activități de cooperare în domeniul energiei regenerabile, a eficienței energetice, în vederea contribuirii la reducerea consumului de energie din surse convenționale și a reducerii impactului negativ asupra mediului.

Atât partenerul lider, cât și UAT Județul Satu Mare vor urmări în cadrul proiectului crearea unei forme noi de organizare, concepută special pentru a oferi soluții și abordări noi în domeniul gestionării energiei, cea a comunităților de energie. Studierea posibilităților de înființare a comunităților de energie, implicarea a cât mai multe instituții subordonate Consiliului Județean Satu Mare sau eventual a unor autorități publice locale din județ vor constitui baza activităților ce vor cuprinde și alte elemente mai concrete: întocmirea de studii de fezabilitate de a utiliza sursele de energie regenerabilă din județ și reducerea consumului în unitățile energofage aflate în gestiunea instituțiilor subordonate, dotarea unor clădiri aflate în gestiunea instituțiilor subordonate cu unități de panouri fotovoltaice, dar şi a unor capacități de stocare a energiei în vederea optimizării caracteristicilor de consum a comunității, amplasate pe imobile și cu capacități definite de studiul respectiv.

În urma stabilirii activităților din cadrul proiectului au fost definite liniile bugetare. Activitățile ce revin UAT Județul Satu Mare au o valoare definită de 2.900.000 Euro. Conform regulilor de finanțare ale Programului Interreg VI-A România - Ungaria proiectele pot beneficia de o finanțare în proporție de 80% din partea Uniunii Europene (prin Fondul European pentru Dezvoltare Regională), restul de 20% fiind finanțat parțial de Guvernul României (18%), iar partenerii din România trebuie să participe la finanțarea proiectului cu o contribuție proprie de minim 2%. În cazul proiectului Green Cross-Border Region această valoare a contribuției proprii este de 58.000 Euro.

Având în vedere cele de mai sus,

În temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, cu modificările și completările ulterioare,

**INIŢIEZ:**

**Proiectul de hotărâre privind aprobarea proiectului „Green Cross-Border Region”, a cheltuielilor legate de proiect şi a parteneriatului aferent acestuia**

**INIŢIATOR:**

**PREŞEDINTE,**

**Pataki Csaba**

Red./Tehn. T.L.R./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.\_\_\_\_\_\_\_\_\_\_\_\_\_\_\_\_\_\_\_ 2024**

**RAPORT DE SPECIALITATE**

**privind aprobarea proiectului „Green Cross-Border Region”, a cheltuielilor legate de proiect şi a parteneriatului aferent acestuia**

Programul Interreg VI-A România-Ungaria urmărește realizarea de intervenții integrate cu accent transfrontalier și strategic puternic, în vederea exploatării potențialelor comune și abordării provocărilor comune în județele aflate la granița dintre România și Ungaria.

În cadrul Programului Interreg VI-A România-Ungaria, ca element de noutate pentru perioada 2021-2027 au fost încorporate idei de proiecte denumite operațiuni de importanță strategică (operations of strategic importance - OSI), cu alocare bugetară separată și un apel de proiecte dedicat.

Actualul apel restrâns lansat pentru depunerea operațiunilor de interes strategic a creat oportunitatea depunerii proiectului nominalizat ca OSI în Program, fiind promovat de Județul Szabolcs-Szatmár-Bereg, prin Agenția de Dezvoltare Regională și de Gestionare Mediului a Județului Szabolcs-Szatmár-Bereg. Încă din faza de nominalizare pe lista operațiunilor de interes strategic al Programului, pe obiectivul specific nr. 2.2 *Promovarea energiei din surse regenerabile în conformitate cu Directiva (UE) 2018/2001, inclusiv cu criteriile de durabilitate prevăzute în cadrul acesteia,* proiectul fusese intitulat *Green Cross-Border Region* și a avut ca partener transfrontalier pe Județul Satu Mare. Proiectul vizează dezvoltări și activități de cooperare în domeniul energiei regenerabile, a eficienței energetice, în vederea contribuirii la reducerea consumului de energie din surse convenționale și a reducerii impactului negativ asupra mediului.

Atât partenerul lider, cât și UAT Județul Satu Mare vor urmări în cadrul proiectului crearea unei forme noi de organizare, concepută special pentru a oferi soluții şi abordări noi în domeniul gestionării energiei, cea a comunităților de energie. Studierea posibilităților de înființare a comunităților de energie, implicarea a cât mai multe instituții subordonate Consiliului Județean Satu Mare sau eventual a unor autorități publice locale din județ vor constitui baza activităților ce vor cuprinde şi alte elemente mai concrete: întocmirea de studii de fezabilitate de a utiliza sursele de energie regenerabilă din județ şi reducerea consumului în unitățile energofage aflate în gestiunea instituțiilor subordonate, dotarea unor clădiri aflate în gestiunea instituțiilor subordonate cu unități de panouri fotovoltaice, dar şi a unor capacități de stocare a energiei în vederea optimizării caracteristicilor de consum a comunității, amplasate pe imobile şi cu capacități definite de studiul respectiv.

În urma stabilirii activităților din cadrul proiectului au fost definite liniile bugetare. Activitățile ce revin UAT Județul Satu Mare au o valoare definită de 2.900.000 Euro. Conform regulilor de finanțare ale Programului Interreg VI-A România - Ungaria proiectele pot beneficia de o finanțare în proporție de 80% din partea Uniunii Europene (prin Fondul European pentru Dezvoltare Regională), restul de 20% fiind finanțat parțial de Guvernul României (18%), iar partenerii din România trebuie să participe la finanțarea proiectului cu o contribuție proprie de minim 2%. În cazul proiectului Green Cross-Border Region această valoare a contribuției proprii este de 58.000 Euro.

Având în vedere cele de mai sus,,

în temeiul prevederilor art.182 alin. (4) coroborate cu cele ale art. 136 alin. (8) lit. b) din Ordonanța de urgență nr. 57/2019 privind Codul administrativ, cu modificările și completările ulterioare, **considerăm oportună și legală adoptarea proiectului de hotărâre privind aprobarea proiectului „Green Cross-Border Region”, a cheltuielilor legate de proiect și a parteneriatului aferent acestuia.**

**Director executiv, Șef serviciu**

**Ştern Felicia Cristina Serviciul managementul proiectelor**

**Barta Bianca Melania**

**Întocmit, Vizat juridic,**

**Jankó Szép István Tamás cons. jr. Tănase Loredana Roxana**

Red./Tehn. J.Sz.I.T,./Exemplare 5